**Европейската комисия предлага удължаване на срока за прием на заявления за подпомагане за кампания 2015г.** Предложението ще бъде гласувано от държавите членки на комитета по директни плащания, който ще се проведе на 22.04.2015 г. Комисията предвижда удължаване на срока за прием на заявления (15 май) с един месец - до 15 юни, но само за настоящата кампания. Еврокомисарят по земеделие Фил Хоган посочи в свое изказване, че държавите членки ще могат да се възползват  от удължаването само при желание от тяхна страна. В случай на удължаване на срока, държавите трябва да гарантират, че системите им за администриране и контрол ще гарантират принципите на доброто финансово управление, подчерта комисарят. Евентуално удължаване на крайния срок за подаване ще засегне както схемите за директни плащания, така и мерките на площ от Програмата за развитие на селските райони, част от единното заявление за подпомагане.